Putin Qrimning annektsiya qilinishi haqida gapirdi

Rossiya prezidenti Vladimir Putin Qrim va Rossiyaning birlashishi to'g'ri va o'z vaqtida qabul qilingan qaror bo'lganini aytdi. Bu haqda “RIA Novosti” xabar berdi.
Keltirilishicha, Putin Qrim va Sevastopolning ijtimoiy-iqtisodiy rivojlanishiga bag'ishlangan yig'ilishda bu haqda gapirgan.
“Qrim va Sevastopoldagilar yig'ilib, g'alaba qozondi. Ular ongli tarzda Rossiya bilan birga bo'lishni tanladi. O'tgan yillar bu tanlov naqadar to'g'ri va o'z vaqtida bo'lganini isbotladi. Bugun Donbassda nima sodir bo'layotganiga e'tibor qaratishning o'zi kifoya va hamma narsa darhol ayon bo'ladi”, — degan Rossiya rahbari.
Shuningdek, uchrashuv davomida Putin Qrim va Sevastopolni rivojlantirish davlat dasturini amalga oshirish muddatini 2030 yilgacha uzaytirishni taklif qilgan.
Avvalroq Kreml Putinni jinoyatchi deganlarga javob qaytargandi. Shuningdek, Putin Ukrainadagi urushni to'xtatish shartini aytgandi.